ஓவியங்களின் வகைகளும் முறைகளும் நம்பிக்கைகளும் விடுபடுதல்களும் காலமாற்றத்துக்கேற்ப உருவானவை.சர்ரியலிசமும் தாதாயிசமும் க்யூபிசமும் மேஜிக்கல் ரியலிசமும் இன்னபிற இசங்களும் சகல நிலங்களிலும் இருந்த நம்பிக்கைகளைத் தகர்த்து இன்னொன்றை நிறுவுதலை அனாயாசமாக செய்தன.கட்டுடைத்தல் என்ற வார்த்தை வேதமொழியானது.என்னளவில் அடுத்து வரப்போகும் புதிய கடவுளை எண்ணிப் பழைய கடவுள்கள் கடும் மன உளைச்சலில் இருக்கக் கூடும்.இன்னுமொரு அல்லது இன்னும் சில பல இசங்கள் தோன்றக் கூடும்.